范璐

范璐（），字與石，四川敘州府富順縣人，清朝政治人物、詩人。

 生平 
范璐為明朝萬曆四十七年進士范鑛之子《聽雨樓隨筆》卷三：「其父鑛，明萬曆進士，漁洋序其詩，家學淵源固有自也。」，康熙十一年（1672年）壬子科四川鄉試第三名舉人（康熙）《四川總志》卷十四下科第：「范璐 富順人」（乾隆）《富順縣志》卷五：「范璐字與石……康熙壬子鄉試第三。」，弟范琚為同科舉人。該次鄉試由王士禛（號漁洋山人）任正考官，范璐與范琚皆為其門生《聽雨樓隨筆》卷三：「漁洋壬子典蜀試，富順范璐、范琚兄弟同中式。」。范璐博學能文，任陝西宜君縣知縣（嘉慶）《四川通志》卷百五十三：「博學能文，任宜君縣知縣。」。康熙年間吳三桂叛亂（「吳逆之亂」）時，曾於雲南開科取士，范璐拒絕前往應試，堅守臣節，不辱偽命（乾隆）《富順縣志》卷五：「直吳逆取士雲南，璐不應試。」《聽雨樓隨筆》卷三：「吳逆之亂，不染偽命。」。王士禛聞訊後，特作詩讚揚范璐與另一位門生帥秉衡的忠義之舉《漁洋山人精華錄訓纂》卷九上〈中秋後得富順范生嘉州帥生書知其陷賊不辱偽命遂有是作〉：「幾載豺狼橫巴蜀，今朝書尺慰相思……汝曹識字知忠孝，一笑南樓倒接䍦。」「范生、帥生，四川總志：范璐富順人，帥秉衡嘉定人，皆壬子年先生所取士。」。

 著述 
范璐著有《葛山詩集》（嘉慶）《四川通志》卷百五十三：「著有葛山詩集。」。其詩作題材多樣，風格兼具豪放與細膩。詠物抒懷之作如〈巴江柳〉三首，以柳寄情，抒寫離別相思與宦遊羈愁，詩中「多年芳草路，幾日艷陽天。隄上風吹笛，江邊月繫船」等句，情景交融（乾隆）《富順縣志》卷五錄〈巴江柳〉三首其一：「蚤是春之半，鶯鶯尚不來。莫緣前日憾，遂中隔年猜。別緒驪歌促，歸鞭曉柝催。何知城北郭，竟築望鄉臺。」其二：「之子莫相送，依依人可憐。多年芳草路，幾日艷陽天。隄上風吹笛，江邊月繫船。馬蹄隨記取，踏破少城煙。」其三：「夾道來車騎，臨岐可勝情。魚呴春點點，蛙泛雨聲聲。上使端相重，大夫從此行。橋南人萬里，何處不懸旌。」。在宜君縣知縣任內，曾拜謁黃帝陵，作〈橋山〉詩二首，追懷華夏始祖，感慨「蛻盡古今人，既葬必非壽。莫言是衣冠！草木當速朽」，並描繪「虬柏青桐姿，風敲四時響」的陵園古樸景象《黃陵志》卷四錄范璐〈橋山〉詩：「萬物了鴻濛，雙函適子丑。至人自神靈，創家如父母。此事可不沒，上天於何有？六龍御帝符，控握終在手。垂髯復誰命？而乃供奔走。小臣豈愚惑？攀號徒某某。蛻盡古今人，既葬必非壽。莫言是衣冠！草木當速朽。胡為峙華巔？得藉神仙口。虬柏青桐姿，風敲四時響。肅然恭敬生，首出羣生上。山以古則靈，道由天不往。迎仙誰有臺？-{云}-何失意想？蚩尤聞有星，-{云}-何照蒼莽？掛甲樹成翁，長揖呼老丈。」。其性格豪邁，亦見於詩文交遊，《黔詩紀略後編》錄其〈再招〉詩，暢言飲酒之樂與人生感悟，有「人生天地何所有，功名富貴皆子虛」、「一年三百六十日，一日不飲猶非夫」等句，顯露其灑脫性情《黔詩紀略後編》卷四〈再招〉：招酒之明日，蜀中名士范與石見之，歎為奇絕，且曰：『此堂堂之論，耐堂心折矣。然試更以情言之，庶逐者自悔計之左乎？』因成斯篇。與石且讀且飲，大醉而去。昔日相如歸成都，鷫鸘曾脫典市酤。長安賀監逢李白，為歡亦解金貂沽。千下高人推五柳，白社無酒足趦趄。漢家相國日飲醇，民歌寧一原非誣。神仙只在酒杯中，枉用入海求方壺。市上醉人真至瑞，卿雲彩鳳徒區區。酒中七賢與八仙，姓氏直與山河俱。古來多少獨醒者，一例長往母乃愚。人生天地何所有，功名富貴皆子虛。誰起魯陽揮白日，舉觴痛飲真良圖。一年三百六十日，一日不飲猶非夫。興來那復問升斗，耳熱但知歌烏鳥。拔劍斫地亦多事，醉倒但用春風扶。身後有名竟何用，況為後世謀田廬。請問後事誰能計，房杜子孫今何如？」。〈修建關帝廟碑記〉文中闡發忠君慈眾之理，並記述富順縣當地關帝廟與觀音堂的修建緣起與過程（乾隆）《富順縣志》卷二十〈修建關帝廟碑記〉：「從來忠以事君，慈以使衆，古今定理也。《易》曰：‘王臣蹇蹇，匪躬之故。’所以篤棐者無不盡。《老子》曰：‘父子嬉嬉，如登春臺。’所以覆育者無不周。忠之事不一，進思退補者忠也，宣力敵愾者忠也，極之成仁取義者更忠。慈之行不一，大生廣生者慈也，欲立欲達者慈也，推之救苦救難者亦慈。伊古來稱大忠者莫如閔帝，精忱貫金石，義氣薄風雲，無非以蕩魔征寇，全一片丹心。至於大士，佛經所謂無量慈航，莫大玉露也，濟億萬涅槃，遊三千花界。忠與慈誠大矣哉！昔狄仁傑巡撫江南，毁淫祠千七百餘所，所存惟夏禹、泰伯、季子、伍員四祠，蓋非是族也，不在祀典之列。而類於斯者何防葺宇而成？如本境觀音堂，創自勝朝，多歷年所，迄於興代，棟拆榱崩。癸亥歲，有浮圖福田賁然來斯，顧而喟曰：‘莫為之前，雖美弗彰；莫為之後，雖盛弗傳。是不可令其湮沒也。’爰向山主羅前民叩化，民遂概然施本寺全山一座，以本山之崇林茂樹售百金而為資，鳩工掄材，不一載而告竣。廟貌維新，觀音改舊，此正殿之為觀音堂也。復有前民之子其綅，捐修左右兩廡，左塑三官，右為比邱齋宅，募衆於正殿裝關帝聖容，此旁廡之為關帝廟也。繼之其紑、其綅又施寺左水早田若干、寺後水旱田若干，以昇信持耕種。更有民之四子婦游氏捐金燃燈。夫以衆善之經營，成一觀之巨境，將使登臨者思大聖之忠烈，而鞠躬盡瘁之意油然而生；溯大士之慈悲，而殘暴酷烈之行翻然而易。不必擔圭析爵也，寧俟戒生食素也？在國在野，皆可椽分以自盡；同鄉同井，均宜善氣以相迎。況戴高□原，人生誰非君身？天王明聖，義莫逃也。同氣分形，□世盡為吾與？顛連困苦，仁可恝乎？而天保治內，采薇治外，與夫胎生不殰、卵生不衄，相安於諤諤皞皞之天者，皆此物此志也。冀感發於無窮，用垂鐫於不朽。」。

 註釋 

L
Category:富順人
Category:清朝宜君縣知縣
Category:清朝詩人